সুযোগটা কাজে লাগালেন একমাত্র গোল করে। এ নিয়ে এই মৌসুমে ১৭ ম্যাচে অপরাজিত থাকল ব্লুরা। ‘এল’ গ্রুপে ৪ ম্যাচে ১২ পয়েন্ট নিয়ে শীর্ষে চেলসি। হাঙ্গেরির ভিদি ১-০ গোলে পাওককে হারিয়ে ৬ পয়েন্ট নিয়ে দ্বিতীয় স্থানে। এমিরেটসে স্পোর্টিং লিসবনের সঙ্গে গোলশূন্য ড্র করেছে আর্সেনাল। স্বস্তির এই ড্রয়ের দিনে ড্যানি ওয়েলব্যাকের গুরুতর ইনজুরি ছিল গানারদের একমাত্র ধাক্কা। ‘ই’ গ্রুপে ১০ পয়েন্ট নিয়ে শীর্ষে থেকে শেষ ৩২ নিশ্চিত করেছে কোচ উনাই এমেরির দল। এদিকে ফ্রাঙ্কফুর্ট ৩-২ গোলে আপোলোন লিমাসলের মাঠে জিতে গ্রুপ পর্ব টপকে গেছে। লাজিও ২-১ গোলে গতবারের ফাইনালিস্ট অলিম্পিক মার্শেইকে হারিয়ে পরের পর্বে উঠেছে। শেষ দিকের পেনাল্টিতে সেভিয়া ৩-২ গোলে জিতেছে আখিসারের মাঠে।